המספנה ההיסטורית בצ'טהאם

המספנה ההיסטורית בצ'טהאם (באנגלית: Chatham Historic Dockyard) היא מוזיאון ימי השוכן בחלק ממתחם מספנת הצי המלכותי לשעבר בצ'טהאם, קֶנְט, דרום-מזרח אנגליה. מספנת צ'טהאם השתרעה על שטח של 1.6 קילומטרים מרובעים, והייתה במשך כמה מאות שנים אחד מבסיסיו הראשיים של הצי המלכותי. היא נסגרה ב-1984 וחולקה לשלושה חלקים: החלק המזרחי הועבר לרשות הנמלים של מדוויי , והוא משמש כיום נמל מסחרי. חלק הוסב לצורכי מסחר, מגורים ופנאי. לב המתחם מן המאה ה-18, המשתרע על שטח של 324,000 מטרים מרובעים, נמסר לארגון לתועלת הציבור הנקרא Chatham Historic Dockyard Trust והוא פתוח לתיירים ולמבקרים. המספנה נחשבת לשלמה ביותר מבין כל המספנות בעולם מתקופת המפרשים ששרדו לימינו. תצוגות ותערוכות במתחם שבעה אתרים: 3 אוניות מלחמה היסטוריות: סלופ הקיטור והמפרשים אה"מ "גאנֶט" (1878) המשחתת אה"מ "קוולייר" (1944) הצוללת "אוֹסֶלוֹט" (1962) החבלרייה: בית חרושת לייצור חבלים מהתקופה הג'ורג'יאנית והוויקטוריאנית, המוגדר מבנה שמור בעל חשיבות אדריכלית והיסטורית. התצוגה "קיטור, פלדה וצוללות" (Steam, Steel and Submarines): מציגה את תולדות מספנת צ'טהאם ואת פעילות הצי המלכותי בנהר מדוויי במאות ה-19 וה-20. "סירת הצלה" (Lifeboat): מוזיאון המציג את פעולות הרשות הלאומית להצלת חיים בים (Royal National Lifeboat Institution) ובו 17 סירות הצלה היסטוריות. מדרון השקה מקורה (The Big Store) ובו מוצגים ממצאים גדולים מהמספנה עצמה וממוזיאון חיל ההנדסה המלכותי (Royal Engineers Museum) הסמוך. נפחייה מס' 1: מבנה שמור בעל חשיבות אדריכלית והיסטורית, ששימש בעבר כסדנה למסגרות ולנפחות. הוא שוחזר על ידי משרד האדריכלים "ון היינינגן אנד הווארד" , ונפתח מחדש כמרכז מבקרים ותצוגה ביולי 2010. המבנה החדש משמש לאחסון ולשימור של 4,000 דגמי אוניות של המוזיאון הימי הלאומי (גריניץ') ומוזיאוני המלחמה האימפריאליים. מוצגות בו תערוכות של הגלריה הנודדת של המחוז ותצוגות-קבע נבחרות של המוזיאון. ב-2014 נפתחה תצוגה חדשה, "העוצמה הימית" (Command of the Oceans). קישורים חיצוניים אתר האינטרנט הרשמי של המספנה ההיסטורית בצ'טהאם המספנה ההיסטורית בצ'טהאם, ברשת החברתית פייסבוק הערות שוליים